Document ID: 32015D0130

IZVEDBENI SKLEP KOMISIJE (EU) 2015/130
z dne 26. januarja 2015
o odobritvi laboratorijev na Kitajskem za izvajanje seroloških testov za nadzorovanje učinkovitosti cepiva proti steklini
(notificirano pod dokumentarno številko C(2015) 279)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3(2) Odločbe,
ob upoštevanju naslednjega:
(1)
Z Odločbo 2000/258/ES je bil francoski urad za varnost živil Agence française de sécurité sanitaire des aliments (AFSSA) iz Nancyja v Franciji (od 1. julija 2010 združen z uradom Agence nationale de sécurité sanitaire de l'alimentation, de l'environnement et du travail, ANSES) imenovan za posebni inštitut, pristojen za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini.
(2)
Navedena odločba določa, da mora ANSES dokumentirati oceno laboratorijev v tretjih državah, ki so se prijavili za izvajanje seroloških testov za nadzorovanje učinkovitosti cepiva proti steklini.
(3)
Pristojni organ Kitajske je vložil vlogo za odobritev Diagnostičnega laboratorija za steklino in zoonoze, povezane s prostoživečimi živalmi (DLR) z Veterinarskega raziskovalnega inštituta v Čangčunu in Laboratorija za epidemiologijo z Vojaškega veterinarskega raziskovalnega inštituta v Čangčunu, ki ji je bilo priloženo pozitivno ocenjevalno poročilo za navedena laboratorija urada ANSES z dne 15. septembra 2014.
(4)
Navedena laboratorija bi bilo zato treba odobriti za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih.
(5)
Ukrepi iz tega sklepa so v skladu z mnenjem Stalnega odbora za rastline, živali, hrano in krmo -
SPREJELA NASLEDNJI SKLEP:
Člen 1
V skladu s členom 3(2) Odločbe 2000/258/ES se za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih odobrita naslednja laboratorija:
(a)
Diagnostični laboratorij za steklino in zoonoze, povezane s prostoživečimi živalmi (Diagnostic Laboratory for Rabies and Wildlife Associated Zoonoses, DLR)
Veterinarski raziskovalni inštitut v Čangčunu (Changchun Veterinary Research Institute, CVRI)
Kitajska akademija za kmetijske vede (Chinese Academy of Agricultural Sciences, CAAS)
666 Liuying West Rd,
Jingyue Economic Development Zone,
Changchun 130122
Kitajska
(b)
Laboratorij za epidemiologijo (Laboratory of Epidemiology)
Vojaški veterinarski raziskovalni inštitut (Military Veterinary Research Institute)
Akademija za vojaško medicino (Academy of Military Medical Sciences)
666 Liuying West Rd, Jingyue Economic Development District
Changchun 130122
Kitajska
Člen 2
Ta sklep se uporablja od 1. februarja 2015.
Člen 3
Ta sklep je naslovljen na države članice.
V Bruslju, 26. januarja 2015

Labels: 16
7
0
6
18